CELEX: C2007/095/91
Language: et
Date: 2007-04-28 00:00:00
Title: Kohtuasi T-50/07: 23. veebruaril 2007 esitatud hagi — Portugali Vabariik versus komisjon

28.4.2007   
            
            
               ET
            
            
               Euroopa Liidu Teataja
            
            
               C 95/44
            
         23. veebruaril 2007 esitatud hagi — Portugali Vabariik versus komisjon
   (Kohtuasi T-50/07)
   (2007/C 95/91)
   Kohtumenetluse keel: portugali
   Pooled
   
      Hageja: Portugali Vabariik (Lisabon, Portugal) (esindajad: L. Inez Fernandes ja P. Barros da Costa, advokaat M. Figueiredo)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 14. detsembri 2006. aasta otsus, mille järgi ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust (1), Portugali Vabariigile 5 %-lise finantskorrektsiooni kohaldamises põllukultuuridele antava abi osas seoses kõva nisu toetustega, mis vastab summale 3 945 827 eurot ja mis anti nõukogu 17. mai 1999. aasta määrusega nr 1251/1999, millega kehtestatakse teatavate põllukultuuride tootjatele toetussüsteem (2), kehtestatud korra raames;
            
         
               —
            
            
               teise võimalusena tühistada otsus selles osas, mille järgi ühenduse rahastamine ei kata kulutusi, mida Portugali Vabariik on teinud enne 16. detsembrit 2003 ja mis vastavad summale 3 231 650,20 eurot;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja tugineb järgmistele väidetele:
   
               —
            
            
               määruse nr 1258/1999 (3) artikli 7 lõike 4 neljanda lõigu punkti a rikkumine: selle väitega seoses viitab hageja põhjendamiskohustuse ja vorminõuete rikkumisele;
            
         
               —
            
            
               mis puudutab vaidlustatud otsuses süüks arvatud hilinenud kohapealseid kontrolle aastatel 2002 ja 2003, siis viitab hageja subsidiaarsuse põhimõtte, liikmesriikide vahelise võrdsuse põhimõtte ja proportsionaalsuse põhimõtte rikkumisele ja eksimusele faktilistes asjaoludes;
            
         
               —
            
            
               hageja viitab ka sellele, et EAGGF-il ei tekkinud rahalist kahju;
            
         
               —
            
            
               hageja vaidleb teiseks vastu ka komisjoni väitele väidetavalt ebapiisava arvu kohapealsete kontrollide kohta kõva nisu osas 2002. aastal.
            
         
      (1)  ELT L 355, lk 96.
   
      (2)  EÜT L 160, lk 1; ELT eriväljaanne 03/25, lk 322.
   
      (3)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, lk 103; ELT eriväljaanne 03/25, lk 414).